Tudulinna kirik

Tudulinna Rahu kirik on kirik Ida-Virumaal Tudulinnas. Seda kasutab EELK Tudulinna Rahu kogudus. Kirik valmis 1939. aastal, arhitekt oli Eugen Sacharias. See ehitati Tudulinna vana kiriku kõrvale, sest osa Tudulinna koguduse liikmeid ei tahtnud kuulata Voldemar Kuljuse jutlusi, mida nad pidasid liiga ilmalikeks. Kirik on eriline seetõttu, et kellatorn paikneb pikihoone idaküljel (mitte lääneküljel, nagu tavaliselt). Lääneseina kolmikaknal asub 1939. aastal valminud Karl Hermani ristilöömise teemaline vitraaž. Orel viidi sinna vanast kirikust ja remonditi aastatel 1950–1951. Kirik on võetud ehitismälestisena kaitse alla. Vaata ka Iisaku kihelkond Viited Välislingid Tudulinna kirik kultuurimälestiste riiklikus registris